गत दशकों में राजस्थान की पद्मिनी या पद्मावती रानी का नाम अनेक प्रकार के विवादों के झुरमुट में से उभरकर जनमानस में फिर छा गया था, जिसका कारण था इस नाम से फिल्म का निर्माण जिसमें पद्मिनी को परम सुंदरी चित्रित किया गया. उसका चेहरा दर्पण में देखकर दिल्ली के सुलतान अलाउद्दीन खिलजी के विभोर हो जाने की चमत्कारी घटना और अंत में रानियों के जौहर नाम से आत्मदाह करने के प्रसंग को फिल्म की सफलता का तावीज माना जा रहा था लेकिन राजपूत समाज का इसके विरोध में आंदोलन इस आधार पर चलाना बहुचर्चित रहा कि इसमें अनेक चित्रण अप्रामाणिक हैं.